钦定古今图书集成/明伦汇编/闺媛典/第096卷 > 皇清二 > 张泰瑞妻谭氏〈妇高氏附〉
## 钦定古今图书集成/明伦汇编/闺媛典/第096卷 > 皇清二 > 张泰瑞妻谭氏〈妇高氏附〉

按《济南府志》：谭氏，淄川人，官生张泰瑞妻，别驾诚言女。寇陷城，泰瑞遇害，氏日夜泣，纳带怀中。顾男谱妻高氏曰：“若累我，累我！” 高氏合巹，甫十八日解姑意。乃昼夜与姑俱，姑泣亦泣，姑食乃食。一日晨起，闻兵行声，曰：“可矣。” 叱高氏使避，不从，遂赴别室，出怀中带自缢，高氏亦缢于侧。兵至，惊叹而去。